Във връзка с постъпило уведомление с вх. №ОВОС-2534/12.09.2023г. за „Стратегия за водено от общностите местно развитие“ на Сдружение „МИГ Куклен-Асеновград“, с възложител: „Местна инициативна група Куклен-Асеновград (МИГ Куклен-Асеновград)“ на основание чл. 8, ал. 1 от Наредба за условията и реда за извършване на екологична оценка /Наредба за ЕО/, и в изпълнение разпоредбата на чл.8, ал. 4 от Наредба за условията и реда за извършване на екологична оценка /Наредба за ЕО/, Регионална инспекция по околна среда и водите – Пловдив (РИОСВ-Пловдив) информира за следното:

 **І. По отношение на изискванията за екологична оценка (ЕО) по глава шеста, раздел II от Закона за опазване на околната среда (ЗООС);**

на основание чл. 81, ал.1 от *Закона за опазване на околната среда* /ЗООС/ и чл.2, ал.2, т.2 от *Наредба за условията и реда за извършване на екологична оценка на планове и програми* (Наредба за ЕО) **ще се прецени необходимостта от изготвяне на екологична оценка /ЕО/ относно вашия план.**

Съгласно чл. 82, ал. 1 от ЗООС и чл. З, ал. 2, т. 1 на Наредбата по ЕО, преценката за извършване на екологична оценка се извършва едновременно с изготвянето и решението за преценяване на необходимостта от извършване на ЕО се издава преди одобряването на съответния план/програма.

**ІІ. На територията на Община Куклен попадат защитени зони от мрежата НАТУРА 2000:**

* BG0002073 „Добростан” за опазване на дивите птици, обявена със Заповед №РД-528/26.05.2010 г. (ДВ бр. 47/2010 г.) на министъра на околната среда и водите.
* BG0001031 „Родопи-Средни” за опазване на природните местообитания и на дивата флора и фауна, обявена със Заповед РД-351/31.03.2021 г. (ДВ бр. 59/16.07.2021 г. ) на Министъра на околната среда и водите.

**На територията на Община Асеновград попадат защитени зони по НАТУРА 2000:**

* Защитени зони за опазване на дивите птици - BG0002015 „Язовир Конуш”, обявена със заповед №РД-367/16.06.2008 г на МОСВ и BG0002073 „Добростан” за опазване на дивите птици, обявена със заповед №РД-528/26.05.2010 г на МОСВ;
* Защитени зони за опазване на природните местообитания и на дивата флора и фауна, приета от МС с Решение №122/02.03.2007 г. - BG0000194 „Река Чая”, обявена със Заповед №РД-688/25.08.2020 г. на МОСВ; BG0000436 „Река Мечка”, BG0000437 „Река Черкезица”, BG0000438 „Река Чинардере”, BG0001031 „Родопи-Средни” приета от МС с Решение №661/16.10.2007г.

**На територията на Община Асеновград попадат защитени територии по смисъла на Закона за защитените територии:**

* Резерват “Червената стена”, обявен със Заповед №2631/21.04.1962 г. на ГУГ, посл. Зап.№Рд-363/28.06.2016 г. на МОСВ;
* Защитена местност „Марциганица“, обявена със Заповед №55/29.01.1980 г.на КОПС.
* Защитена местност „Дъбето“, обявена със Заповед №РД-650/23.11.2000 г. на МОСВ и Заповед №РД-852/07.11.2006 г. на МОСВ за актуализиране;
* Защитена местност „Чинар дере“, обявена със Заповед №РД-420/14.11.1995 г. на МОС (ДВ бр.105/1995г.) и Заповед № РД-941/28.12.2007 г.(ДВ бр.8/2008 г.) за актуализация и увеличаване площта;
* Защитена местност „Аязмото“, обявена със Заповед №РД-897/22.11.2001 г. на МОСВ (ДВ бр.110/2001г.);
* Защитена местност „Усойката“, обяена със Заповед №468/30.12.1997 г., Заповед №РД-334/31.03.2003 г. на МОСВ за прекатегоризирана в ЗМ, Заповед №РД-541/12.07.2007 г. за актуализиране площ;
* Защитена местност „Лале баир“, обявена със Заповед № 534/25.09.1978 г. на КОПС, посл.зап.- Заповед №РД-554/12.07.2007 г. за актуализиране;
* Защитена местност „Караджов камък“, обявена със Заповед №РД-1015/06.08.2003 г.на МОСВ, Заповед № РД-566/12.07.2007 г. на МОСВ-актуализация;
* Защитена местност „Гонда вода“, обявена със Заповед № 24/3.01.1970 г. на МГГП, Заповед №РД-328/31.03.2003 г. на МОСВ за прекатегоризиране, Заповед №РД-549/12.07.2007 г. за актуализиране;
* Защитена местност „Находище на дървовидна хвойна“, обявена със Заповед №РД-1465/12.12.2003 г. на МОСВ, Заповед №РД-853/07.11.2006 г.на МОСВ за актуализиране;
* Защитена местност „Клувията – Дива вода“, Заповед №РД-780/16.10.2007 г. на МОСВ за прекатегоризиране, Заповед №РД-416/30.05.2014 г.;
* Защитена местност „Находище на Атинска мерендера“, обявена със Заповед № РД-416/30.05.2014 г. на МОСВ;
* Защитена местност „Анатема“, Заповед № РД-1201/18.11.2004 г. на МОСВ за обявяване;
* „Природна забележителност „Белинташ“, обявена със Заповед №РД-1464/12.12.2003 г. на МОСВ;
* Природна забележителност „Гаргина дупка-/пещера/“, обявена със Заповед №РД-1005/04.08.2003 г. на МОСВ.

Възложителят е информиран за следващите действия, които трябва да предприеме за провеждане на процедурата по преценяване на необходимостта от извършване на екологична оценка, в т.ч. ОС, с писмо изх. № ОВОС-2534-2/27.09.2023г.